

NOTA  DE  FUNDAMENTARE

privind respectarea condițiilor de bază și criteriilor pentru inițierea procesului de amalgamare voluntară a unităților administrativ-teritoriale Tomai, Covurlui şi Cazangic

În conformitate cu prevederile pct. 25 din Metodologia privind amalgamarea voluntară a unităților administrativ-teritoriale, aprobată prin Hotărârea Guvernului nr. 925/2023, a fost realizată analiza îndeplinirii condițiilor de bază și a criteriilor obligatorii de amalgamare voluntară, după cum urmează: 

1. Continuitatea teritorială 
Teritoriile satului Tomai, satului  Covurlui și comunei Cazangic formează un spațiu teritorial continuu, având hotare administrative comune, fără enclave sau alte discontinuități teritoriale, fapt care asigură coeziunea teritorială necesară administrării eficiente și gestionării optime a resurselor comune. 
Suprafețele teritoriale ale localităților participante sunt următoarele: 
· Tomai – 53,49 km²;
· Covurlui – 27,34 km²;
· Cazangic – 41,74 km².

Astfel, suprafața totală a viitoarei unități administrativ-teritoriale amalgamate va constitui 122,57 km². 

2. Populația minimă de 3.000 locuitori 
Potrivit datelor utilizate în cadrul procesului de amalgamare voluntară, populația totală a localităților participante constituie 3.680 locuitori. 

Astfel, este respectată condiția prevăzută de art. 5 alin. (1) lit. b) din Legea nr. 225/2023 privind amalgamarea voluntară a unităților administrativ-teritoriale, conform căreia populația unității administrativ-teritoriale amalgamate trebuie să fie de cel puțin 3.000 locuitori. 

Populația cumulată a localităților participante asigură premisele necesare pentru consolidarea capacității administrative și financiare și pentru dezvoltarea durabilă a comunităților locale. 

3. Determinarea centrului administrativ al UAT amalgamate 
În urma analizei realizate de Grupul de Lucru Comun și a examinării criteriilor prevăzute de art. 6 din Legea nr. 225/2023 și de Metodologia de amalgamare voluntară, localitatea Tomai a fost stabilită prin consens drept centru administrativ al viitoarei unități administrativ-teritoriale amalgamate.                                                                                             4. Estimarea transferurilor din Fondul de amalgamare voluntară a localităților                                                                                                                 Pentru susținerea procesului de amalgamare voluntară și consolidarea capacităților administrative ale viitoarei unități administrativ-teritoriale amalgamate sunt estimate următoarele transferuri financiare: 
· Transfer cu destinație specială pentru pregătirea procesului de amalgamare voluntară – 400.000 lei; 
· Transfer cu destinație specială pentru dezvoltarea infrastructurii în unitatea administrativ-teritorială amalgamată – 11.932.595 lei; 
· Transfer pentru susținerea bugetului local al unității administrativ-teritoriale amalgamate – 2.760.000 lei anual până în anul 2030. 

5. Rezultatele consultărilor publice 
În cadrul procesului de consultare desfășurat în localitățile participante au fost distribuite 2.250 chestionare, dintre care au fost colectate și analizate 1.994.
 
În urma consultărilor au fost identificate următoarele priorități comune: 
· Reabilitarea drumurilor şi infrastructurii rutiere;
· Canalizare şi sanitaţie publică;
· Spaţii publice, parcuri, sport;
· Extinderea reţelei de apă potabilă;
· Gestionarea deşeurilor  solide.

Aceste priorități au fost incluse în Viziunea privind dezvoltarea viitoarei unități administrativ-teritoriale amalgamate. 

Concluzii 
[bookmark: _GoBack]În urma analizei efectuate se constată că unitățile administrativ-teritoriale Tomai, Covurlui şi Cazangic  îndeplinesc integral condițiile și criteriile prevăzute de Legea nr. 225/2023 privind amalgamarea voluntară a unităților administrativ-teritoriale și de Metodologia aprobată prin Hotărârea Guvernului nr. 925/2023. 
Prin amalgamarea voluntară se vor crea premise pentru consolidarea capacității administrative și financiare, îmbunătățirea accesului cetățenilor la servicii publice de calitate și creșterea capacității de atragere a investițiilor pentru dezvoltarea localităților participante.


